ISIGIDIMI SAMAXOSA, MAY 1, 1888.

35

kufa. Uliramncwa elib'imbela konke okunambuzelayo, oku nobom. Usisilo esingadikwayo, uliramncwa elinombilini, ulete-lete. Linye izwi lako kufa kuwo wonke umntu, uti—“ Niya hamba isipelo nonke.”

Omnye umzalwana obalayo ngaye wenjenje ukulilisela— “ Lompanga isininzi siwuxakile,

Lompanga isininzi simangalisiwe.

Lompanga isininzi sizidyengedyenge,

Lompanga isininzi sisula izandla.

Lompanga uhamba nomnye ombi.

Lompanga isininzi sewuxelile.

“ Umzukulwana ka Peyi, um-Cirha omkulu, um-Xosa wama-Xosa kum-Xosa; i Lawu lama-Lawu kuma-Lawu; um-Lungu kwabateta isi-Lungu ; iciko kumaciko; incoko kumancoko; into ebuso buhle kuwo wonke umntu angama- ziyo nomaziyo ; umxoxi ezincokweni—ititshala ezititshaleni’ umshumayeli kuba shumayeli bendaba zika Kristu ; umvu- seleli we Cebo lombuso wo Sombawo, ububile, umkile, wasishiya kweli. Ati ke umhlaba, into efihla wonke- nenzwana, nenzwakazi, izityebi namahlwempu, inkosi ne zicaka, abanci nabakulu, abafundileyo nezidenge—abam- hlope, nabamnyama! ”

Sisijwili e Lovedale ililela abantwana bayo. Bayezana, ngokuzalwa, omnye ubudala bake bungama 46, lo ka Gqoba ube ngama 48. Sisijwili kubo bonke elibaziyo, kodwa noko situtuzelwe yindawo enye, yokuba i-Nkosi ibagodusile, ukuze apo ikona Yona, babe kona nabo.

Kwintshumayelo ze Cawa, 29 ku April, eka Rev. E. Ma- kiwane itsolise kulutsha, ibalula ukubukeka kwesimilo so- mntu ote ebuncinaneni watobela abazali, waza ngoku nyuka kwe ngqondo wamkela uloyiko Iuka Tixo ; aze ebukuIwini asebenzele isizwe sakowabo. Utabatele embalini ka Samuel owati mhla wabuba laza kungungwa incwaba lake ngu Sirayeli wonke, ngembeko, ngento abeyiyo esizweni eso. Ute lamancwaba abafo bo Koboka no Ggoba afuze lonto ngokungungwa kwawo zintlotyana zonke zabantu ngenxa yento abebeyiyo. U Rev. P. J. Mzimba utabatele kumazwi aku Jeremiya xxii. 29: “ Mhlaba, mhlaba, mhlaba yiva ilizwi lika Yehova,” wawatolika lomazwi ukuba ngezizihlo u-Tixo uteta nati Lovedale kulowo ngamnye esiti,— “ Wa! Nantsi, nantsi, nantsi yiva ilizwi lika Yehova.”

Siyabavela abahlobo abashiyiweyo, kodwa lilifa ukwazi, ukuba abafi bobabini isipelo sabo sibe sesinje,—“ Banoyolo abafi abafela e Nkosini,” masipendule nati siti, “Ewe, imisebenzi yabo emihle iyabalandela.”

kwe dinala ngo Mvulo ogqitileyo, 9 April, 1888. Apo azaIwa kona ngumfo wase Maqocweni, oyena yise ngu Mvotshane, owabuba eselusana. U Kosani yindoda awaye ndele kuyo unina kuqala yaza yabuba. Wati kuba ezeIwe wayedwa ngu nina kule ndoda yesibini wadunyelwa leli gama abizwa ngalo, lendoda ka nina yokuqala. Unina wabuba eseyinkwenkwana ebona lufifi izinto ezingo kubujelwa ngumntu ongumhlobo. Ukule seleyi nkedama epeleleyo. Kwati ngenxa yokululama kwake izihlobo zake zenza imigudu yokumbatalela emfundweni e Lovedale. Wazinikela emncinane enkonzweni ka Tixo; wakutala kakulu ukunceda abangekafiki kwibanga akulo. Oko ab’esafunda, ube ngomnye wamadodana afundisa intsapo zesikolo sakusasa se Cawa kwa Gqumahashe, emva kwe dinala ehamba etolikela amanene amhlope ashumayela ezilalini zama qaba. Emva kweminyaka etile ese Kimberley, apo ebesebenza elucingweni, wehla weza kutshata e Xesi lika Kama, nentombi ka Mr. Tanana, ngo March 23rd, 1886. Watshata ekohlela kumana kusitiwa yingqele, zaye izihlobo zisiti ngati lunzulu olu kohlelo. Kanti okunene lunzulu, kuba waba veki ntatu etshatile Iwanyuka. Wamane ehamba nalo emsebenzini. Kwabonakala ngo July 1886, ukuba makawulahle umsebenzi ehle eze e Queenstown. Uhleli apo e Komani inyanga ezintandatu. Akancedekanga nto noko alapo, wehla weza e Debe kumkuluwa wake, apo ahleli inyanga ezintlanu. Akwabonakala bunjani nakona,. wasuka waya e Xesi apo izalelwe kona intombi yake yamazibulo u Sylvia ngo July 10th 1887. Uhleli apo ebukweni inyanga zasibozo. Ubonakele umkuhlane ukuba uyanyuka endaweni yokutembisa. Kute ngo March lo ugqitileyo wati makasiwe e Mgqakwebe osezantsi, kubantu bakowabo, kwa Mr. Tom Mayedwa Mshweshwe, pesheya ko Masingata, apo abubele kona. Kwintsuku ezingapambi kokumka kwake wahanjelwa zihlobo zake ezino Mr. B. Sakuba, zamana zincokola naye ngesimo sompefumlo wake. Ite londoda—‘ Kaloku nto zakowetu niyandazi ukuba bendingomnye wabaseluhlwini abayilwayo lemfazwe yompefumlo. Namhla mna sendinje ngonxweleriweyo osel’ehlanganisa elele pantsi, ndiyakuxaswa yimitandazo yenu.’ Ade asuke emke nje ebelinga ukuzifihla kakulu entsatsheni yake ngokuyoyikela ukuba iyakwenzakala. Amazwi okugqibela awatetileyo ubize u Anti wake u Mrs. Mshweshwe, wati kuye, ‘ Anti, nasi isabelo endikwabela sona, ndiyakuyaleza ukuba uze ugcine intsapo yam njengoko ubundigcine nga- ko kwada kwazezi mini.’ Uwapinde amaxesha amatatu lawo mazwi ukuwateta. Walekela wati: ‘ Ize nindincede nixelele yonke into engumhlobo wam ukuba ingakupi inyembezi ngokumka kwam, ngokuba mna ndiya ku Bowo, mna ndifezisiwe emsebenzini wam. Andisakatalele nto —izibuko lokufa ndiliwelile.’ Uqoshelise ngeliti, ‘ Anti,, nali ilifa endikunika Iona, lelokuba namatela ku Tixo wako.’ Emva kwelo ucime amehlo wapuma umpefumlo ngokute cwaka.”

UKUCOLACOLA.

MR. Moyeni Kobani.

Lomfana, wati emva koku buba kwabazali bake weza e Lovedale apa ngo January 1876, yati iminyaka emitatu wahlaulelwa ngu Rev. P. J. Mzimba abe msebenzela. Ngo 1879 uzixase ngokufundisa kwisikula sentsapo salapa yada yangu lo ka 1880 efunda, ngenyameko, nenkutalo. Ute ngawo watunyelwa ngu Dr. Stewart neqela lokuqala e Kimberley elayakuba ngabatunywa elucingweni. Inqubo yake apo ivakele ukuba ibe yentle kunene nencomekayo ngazo zonke indlela.

Ngexesha ebeselapa e Seminareni ubezinikele emsebe- nzini wokufundisa kwisikula se Sabata kwa Gqumahashe ehamba, pakati kwabanye abazekayo, no John Yekele aba, no Edward Tsewu lo ungumfundisi ngoku pesheya kwe Nciba, ekugqibeleni no John Adams. Ebeti akubuya evela kwa Gqumahashe nge Cawa, agqite aye kushumayela kwa Nkankashe kufupi ne Gxwetera, apo siteta nje sekuko inani labantu abaguqukileyo. Isiqelo sokuvisa indaba ezilungileyo akasiyekanga akuyishiya i Lovedale kuba e Kimberley paya ube ngumncedi omkulu ngelocala ngangokude amiswe ebu Dikonini libandla lase Rabe kona.

*Imvo* ukubika umpanga ngaye ibala ngoluhlobo:—“ U Mr. Moyeni M. Kosani ubube ngo half- past three, emva

Ukutshaya.—Lento inyaniso idla ngokuba nomnqayi pakati yakuxelwa. Yaqala kwapi yada yeza kulamaxesha o Paulusi nawetu. Lite ngomnye umhla igqira elidala kumfana, lati—“ Mfana mandikuyale, njengendoda engu Siyazi, enamava. Lento uyifake emlonyeni uti wena si “ Saga ” uyiqapuzayo ibanga zonke ezozifo zomqala, noIwimi, nencarancara, njalo njalo. Isitoba eshumini labantu labanezi zifo sibangwe yilonto.—Ndiyeka ngeliti peza ngoku, ukuba akufuni ukweyela kuzo.” Ute umfana ngamafutshane,—“ Nditsho lento isitoba eshumini sine *‘ black eye* ’—(imitshiti emnyama emehlweni), kukundilatwa ngabanye abantu ngokusuka banganyamekeli imicimbi yabo, banyamekele eyabanye. Ndiyeka nam ngeliti kuwe peza, yeka ngoku, hleze nawe ube ne *black eye''*

Ngubani igama lako.—Noko imbi lento yokuti umntwana angafundiswa axelelwe igama lake nelikayise— iba yinkohla wakuhlangana nomntwana onjalo. Yinto entle, ne mnandi akuti umntwana udingu Nantsi ka Sibanizeshe wasekutini. Wake omnye umntwana wati akubuzwa igama lake ngabelungu kulamacala ase Ncemera, What is your name boy? Ute ukupendula umnene;— *“ Stone Habile Jilana, Esquire, of British Kaffraria, King William's Town, Cape Colony, South Africa! ”* Bahleka bada bavelisa nelesizo izinyo, yapants’ukuti ya imihlati.